Ministru kabineta noteikumu “Grozījums Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu Covid – 19 pandēmijas izraisītās sekas, kas negatīvi ietekmē ekonomisko situāciju un nodarbinātības jomu kopumā, saskaņā ar MK noteikumiem Nr. 492[[1]](#footnote-1), tika samazināts “Darbības programmas “Izaugsme un nodarbinātība” (turpmāk – DP) 7.3.2. specifiskā atbalsta mērķa (turpmāk – SAM) “Paildzināt gados vecāku nodarbināto darbspēju saglabāšanu un nodarbinātību” (turpmāk – 7.3.2. SAM) pieejamais maksimālais kopējais attiecināmais finansējums un 7.3.2. SAM projekta “Atbalsts ilgākam darba mūžam” (turpmāk – 7.3.2. SAM projekts) īstenošana izbeigta 2020. gada 31.augustā. 7.3.2. SAM projektam noslēdzoties, ir fiksēts kopējais projekta finansējuma atlikums, kas tiek novirzīts citam Labklājības ministrijas (turpmāk – LM) pārziņas pasākumam (7.1.2.1. pasākumam[[2]](#footnote-2)), lai pēc iespējas efektīvāk sasniegtu SAM 7.1.2.1. pasākuma mērķi, kā arī neierobežotu EURES tīkla darbību un īstenotās aktivitātes/pasākumus, nodrošinot to nepārtrauktību un Latvijas saistību izpildi EURES tīklā.  MK noteikumu projekta[[3]](#footnote-3) spēkā stāšanās laiks indikatīvi – 2021. gada I ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts saskaņā ar :   * 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu; * MK 2020. gada 28. jūlija noteikumiem Nr. 492 “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi””; * LM ierosinātajiem grozījumiem MK 2015. gada 17. marta noteikumos Nr.129 Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – MK noteikumu Nr. 129 projekts) (plānots izsludināt Valsts sekretāru sanāksmē (turpmāk -VSS) 2021. gada 28. janvārī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz **samazināt pieejamo maksimālo kopējo attiecināmo finansējumu** (no 1 896 211 *euro* uz 1 843 196 *euro* (projekta faktiskās izmaksas 1 843 194,37 *euro*).  Šobrīd MK 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumi Nr.504) ir noteikts, ka 7.3.2. SAM pieejamais maksimālais kopējais attiecināmais finansējums ir 1 896 211 *euro*, t.sk. Eiropas Sociālā fonda (turpmāk – ESF) finansējums – 1 611 779 *euro*, valsts budžeta finansējums – 284 432 *euro.*  Minēto pieejamo maksimālo kopējo attiecināmo finansējumu paredzēts samazināt par 53 015 *euro*, t.sk. ESF finansējums – 45 063 *euro*, valsts budžeta finansējums – 7 952 *euro,* atbilstoši fiksētajam kopējā finansējuma atlikumam 7.3.2. SAM projektam noslēdzoties, kas ietver SAM 7.3.2.:  1) projekta finansējuma atlikumu – 52 861 *euro* apmērā;  2) neatbilstoši veiktos izdevumus (neatbilstību finansējums) – 154 *euro* apmērā.  7.3.2. SAM atbrīvoto finansējumu 53 015 *euro* apmērā plānots novirzīt 7.1.2.1. pasākumam, lai pēc iespējas efektīvāk sasniegtu 7.1.2.1. pasākuma mērķi, kā arī neierobežotu EURES tīkla darbību un īstenotās aktivitātes/pasākumus, nodrošinot to nepārtrauktību un Latvijas saistību izpildi EURES tīklā. Saskaņā ar Eiropas Parlamenta un Eiropas Padomes Regulas Nr. 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju (turpmāk – regula) 7. panta 1.punkta b) apakšpunktu Nodarbinātības valsts aģentūra (turpmāk – NVA) ir nominēta par EURES Valsts koordinācijas biroju un saskaņā ar regulas 10. panta 1.punktu ir norīkota par EURES dalībnieku un tādējādi ir atbildīga par regulas ieviešanu un EURES tīkla darbību Latvijā un nacionālā sadarbības tīkla veidošanu un iesaistīto pušu informēšanu. Atbilstoši *Komisijas Īstenošanas lēmumam (ES) 2018/1020 (2018. gada 18. jūlijs) par Eiropas klasifikācijas prasmju, kompetenču un profesiju saraksta pieņemšanu un atjaunināšanu automātiskas piemeklēšanas vajadzībām, izmantojot EURES kopīgo IT platformu* (turpmāk – Īstenošanas lēmums 2018/1020)*,* NVA jāveic Latvijas profesiju klasifikatora kartēšana atbilstoši Eiropas klasifikācijas profesiju pīlāram, lai nodrošinātu atbilstošu vakanču un CV salāgošanas funkcionalitāti, kā arī kvalitatīvas informācijas pieejamību visām iesaistītajām pusēm (darba meklētāji, darba devēji, sadarbības partneri u.c.).  Minētā pasākuma ieviešanas nodrošināšanai kopējās izmaksas sastāda indikatīvi 44 245 *euro.*  Finansējums 8 770 *euro* apmērā nepieciešams, lai intensificētu atbalstu Latvijas valstspiederīgajiem Apvienotajā Karalistē[[4]](#footnote-4) pēc pārejas perioda beigām (t.i., pēc 2020. gada 31. decembra) un ES/Eiropas Ekonomiskās zonas (turpmāk – EEZ) valstīs dzīvojošo Latvijas valstspiederīgo atbalstam, ņemot vērā aizvien pieaugošo interesi no Latvijas valstspiederīgo, kuri dzīvo ārvalstīs, puses par iespēju meklēt darbu un pārcelties uz Latviju.  Līdz ar to pēc MK noteikumu projekta spēkā stāšanās 7.3.2. SAM pieejamais maksimālais kopējais attiecināmais finansējums būs 1 843 196 *euro*, t.sk. ESF finansējums – 1 566 716 *euro*, valsts budžeta finansējums – 276 480 *euro.* |
| 3. | Projekta izstrādē iesaistītās institūcijas un publiskas personas kapitālsabiedrības | LM kā ES fondu vadībā iesaistītā atbildīgā iestāde. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir 7.1.2.1. pasākuma mērķa grupu - darba devējus, darba ņēmējus, darba meklētājus un bezdarbniekus. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, kā arī ietekme uz sabiedrības mērķa grupām, jo kopumā tiks īstenots vairāk EURES pasākumu, tiks pilnveidoti esošie un ieviesti jauni EURES informatīvie pasākumi, tādējādi veicinot arī sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem, kā arī tiks nodrošināta kvalitatīvas informācijas pieejamību visām iesaistītajām pusēm (darba meklētāji, darba devēji, sadarbības partneri u.c.) MK noteikumu projekts nerada ietekmi uz vidi, konkurenci, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021.gads** | | Turpmākie trīs gadi (*euro*) | | | | |
| **2022.** | | **2023.** | | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.504, šobrīd 7.3.2. SAM ietvaros projektam   (Nr.7.3.2.0/16/I/001 “Atbalsts ilgākam darba mūžam” valsts budžeta apakšprogramma 63.07.00 “Eiropas Sociālā fonda  īstenotie projekti labklājības nozarē (2014.–2020.)”) šobrīd pieejamais maksimālais kopējais attiecināmais finansējums ir 1 896 211 *euro*, t.sk. ESF finansējums – 1 611 779 *euro*, valsts budžeta finansējums – 284 432 *euro*.  Šobrīd projekta kopējais attiecināmais finansējums, projektam noslēdzoties, ir apstiprināts 1 843 194, 37 *euro (noapaļojot 1 843 194 euro)*, t.sk. ESF finansējumu – 1 566 715, 21 *euro (noapaļojot 1 566 715 euro)*, valsts budžeta finansējumu – 276 479, 16 *euro (noapaļojot 276 479 euro)*.  MK noteikumu projekts paredz samazināt 7.3.2. SAM projektam pieejamo maksimālo kopējo attiecināmo finansējumu par 53 015 *euro*, t.sk. ESF finansējums – 45 063 *euro*, valsts budžeta finansējums – 7 952 *euro.*  **2016. gadā** kopējais faktiskais investētais finansējums (atbilstoši Valsts kases informācijai) 4 683 *euro*, t.sk. ESF finansējums 3 981 *euro* un valsts budžeta finansējums 702 *euro*.  **2017. gadā** kopējais faktiskais investētais finansējums (atbilstoši Valsts kases izdrukai) 171 122 *euro*, t.sk. ESF finansējums 145 454 *euro* un valsts budžeta finansējums 25 668 *euro*.  **2018. gadā** kopējais faktiskais investētais finansējums (atbilstoši Valsts kases izdrukai) 386 654 *euro*, t.sk. ESF finansējums 328 656 *euro* un valsts budžeta finansējums 57 998 *euro*.  **2019. gadā** kopējais faktiskais investētais finansējums (atbilstoši Valsts kases izdrukai) 1 048 912 *euro*, t.sk. ESF finansējums 891 575 *euro* un valsts budžeta finansējums 157 337 *euro*.  Ņemot vērā, ka 2020. gadā projektam tika konstatēta neatbilstība, ir samazināta projekta attiecināmā izdevumu summa 2019. gadā par neatbilstoši veikto izdevumu summu 124, 02 *euro* (noapaļojot 124 *euro*) apmērā.   Ņemot vērā minēto, saskaņā ar projekta finanšu datiem, 2019. gadā projekta kopējais finansējums ir 1 048 788 *euro* apmērā, t.sk. ESF finansējums 891 470 *euro*, valsts budžeta finansējums 157 318 *euro.*  **2020. gadā** kopējais faktiskais investētais finansējums (atbilstoši Valsts kases izdrukai) 231 914 *euro*, t.sk. ESF finansējums 197 127 *euro* un valsts budžeta finansējums 34 787 *euro*.  Ņemot vērā, ka 2020. gadā projektam tika konstatēta neatbilstība, ir samazināta projekta attiecināmā izdevumu summa 2020. gadā par neatbilstoši veikto izdevumu summu 30,25 *euro* (noapaļojot 30 *euro*) apmērā.   2020. gada 12. augustā valsts budžetā tika iemaksāti iepriekšējos gados neizmantotie līdzekļi 87,50 *euro* apmērā (noapaļojot 88 *euro* –2019.gadā samaksāta un neizmantotā veselības apdrošināšanas prēmija par 2020.gadu) un netika izlietotas nopelnītās netiešās attiecināmās izmaksas 151 *euro* apmērā. Saskaņā ar projekta finanšu datiem, 2020. gadā projekta kopējais finansējums ir 231 947 *euro* apmērā, t.sk. ESF finansējums 197 155 *euro*, valsts budžeta finansējums 34 792 *euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts “Grozījumi Ministru kabineta 2015. gada 17. marta noteikumos Nr.129 Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (plānots izsludināt VSS vienlaikus ar MK noteikumu projektu indikatīvi 2021. gada 28. janvārī).  MK noteikumu projektu MK sēdē nepieciešams izskatīt pirms (vai vienlaikus) ar MK noteikumu Nr. 129 grozījumu projektu. |
| 2. | Atbildīgā institūcija | LM. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu tai iespēju izteikt viedokli, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi 970) pirms tā iesniegšanas/izsludināšanas VSS ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv) un Valsts kancelejas tīmekļa vietnē <https://www.mk.gov.lv/>, un no 2020. gada 1. decembra līdz 2020. gada 16. decembrim aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 2020. gada 16. decembrim) un iesniegšanai Valsts kancelejā par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LM, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministre R. Petraviča

I.Strazdiņa 67021630

Ilze.Strazdina@lm.gov.lv

1. Ministru kabineta (turpmāk – MK) 2020. gada 28. jūlija noteikumi Nr. 492 “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumi Nr. 492) [↑](#footnote-ref-1)
2. DP 7.1.2. SAM “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – 7.1.2.1. pasākums) [↑](#footnote-ref-2)
3. MK noteikumu projekts “Grozījumi Ministru kabineta 2016. gada 2. augusta noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”” (turpmāk – MK noteikumu projekts) [↑](#footnote-ref-3)
4. Saņemts EK viedoklis, ka atbilstoši spēkā esošajam normatīvajam regulējumam projekta aktivitātes Apvienotajā Karalistē iespējams turpināt finansēt pēc 31.12.2020. [↑](#footnote-ref-4)